als_Latn tur_Latn ron_Latn
Testimi i mesuesve, rritje page per te shkelqyerit
Testimi i mesuesve, i cilesuar ndryshe si vleresimi i njohurive, do te mase shkallen e profesionalizmit te secilit, ndersa ata qe do te vleresohen shkelqyeshem do te perfitojne edhe rritje rroge ne kembim. Lajmi i mire behet me dije nga mesues te shkollave 9-vjeçare ne kryeqytet, te cilet thone per gazeten “Shqip” se burime ne drejtorite respektive kane njoftuar se vleresimi i njohurive do te shoqerohet me rritje ne page, per ata qe do te marrin piket maksimale. Behet fjale per provimin, qe do t’i nenshtrohen te gjithe mesuesit, qe jane aktualisht pjese e sistemit te arsimit parauniversitar. Burime zyrtare ne Ministrine e Arsimit, por edhe ministrja e Arsimit, Lindita Nikolla, dhe Kryeministri Edi Rama, premtuan publikisht se testimi i arsimtareve eshte i domosdoshem per te pasur nje panorame te situates ku ndodhet sot sistemi arsimor parauniversitar. Kjo per te pasur nje regjister, ku do te rankoheshin te gjithe mesuesit, sipas njohurive, me qellim pergatitjen e atyre qe kane nevoja specifike ne fusha te ndryshme. Ofrimi i trajnimeve ne fusha specifike, sipas nevojave qe do te paraqesin mesuesit. Ky eshte thelbi i testimit, i cili nuk synon kurrsesi shkarkime nga detyra, pavaresisht rezultateve te arritura. Perkundrazi, tanime mesuesit me te mire jo vetem qe do te vleresohen moralisht, por edhe financiarisht, pasi do te perfitojne rritje rroge, ndonese nuk dihet ende sesa do te jete shtesa ne para.
Perjashtimi
Vendimi i MAS per testimin e arsimtareve u shoqerua pas disa kohesh me nje tjeter lajm te mire per keta te fundit. Provimi nuk do te zhvillohet nga te gjithe me perjashtim te mesuesve qe bejne pjese ne kategorine e trete te kualifikimit, perkatesisht “Mesues mjeshter”, ata te cilet kane mbi 20 vjet pervoje pune ne sistemin arsimor. “Ne udhezimin e Ministrise se Arsimit thuhet se shkak per marrjen e ketij vendimi eshte titulli qe ata mbajne per shkak te gjithe ketyre viteve pervoje pune”, sqarojne burime ne Ministrine e Arsimit. Sipas ligjit ne fuqi, kategorite e kualifikimit te mesuesve jane tre: “Mesues i kualifikuar” (5 vjet pune), “Mesues specialist” (10 vjet pune), “Mesues mjeshter” (20 vjet pune).
Vendimi
Me publikimin e lajmit se ne muajin maj do te testohen te gjithe mesuesit qe jane pjese e sistemit, specialistet e Ministrise se Arsimit bene me dije per gazeten “Shqip” se reformimi i sistemit aktual arsimor ne vendin tone kerkon shume pune dhe se nuk mund te perfundoje me shkarkimet e mesuesve jashte profilit apo pa arsimin perkates. Per kete arsye, sipas tyre, ne maj, do te zhvillohet provimi qe do te vleresoje njohurite e tyre, por qe nuk ka kurrsesi per qellim te shkarkoje arsimtaret, pavaresisht rezultateve te tyre. “Provimi qe do te zhvillohet ne maj do te vleresoje kualifikimin e arsimtareve dhe do te percaktoje nivelin e njohurive te tyre, per te pasur nje panorame te pergjithshme te situates ku jane mesuesit, qe jane pjese e sistemit te arsimit, prej vitesh apo kohet e fundit. Ky lloj testimi do te na njohe me fushat ku mesuesit nuk kane njohuri te mira apo te mjaftueshme, ne menyre qe MAS me programet e saj te nderhyje per te ofruar kualifikim sipas fushes ku mesues te caktuar kane nevoje. Pra, kjo behet vetem per t’u ardhur ne ndihme arsimtareve, me pas nxenesve dhe gjithe sistemit”, shpjegoi me heret ministrja e Arsimit, Lindita Nikolla.
Pergatiti: Shpresa Mezini
Burimi: Gazeta Shqip
als_Latn als_Latn als_Latn als_Latn als_Latn als_Latn kmr_Latn als_Latn